1. számú melléklet a 11/2014. (XI. 27.) önkormányzati rendelethez

**Bizottságok feladat és hatásköre**

**1. Ügyrendi - Önkormányzati Bizottság:**

* ellátja a polgármester és a települési képviselők vagyonnyilatkozatának nyilvántartásával és ellenőrzésével, valamint az összeférhetetlenség megállapítására irányuló kezdeményezés kivizsgálásával kapcsolatos feladatokat,
* véleményezi a testület szervezeti és működési szabályzatát, figyelemmel kíséri hatályosulását, javaslatot tesz a szükséges módosításokra,
* véleményezi a szociális, egészségügyi, kulturális és oktatási tárgyú rendelettervezeteket
* figyelemmel kíséri a szociális, egészségügyi, kulturális és oktatási intézmények szakmai munkáját, véleményezi a testület elé beterjesztésre kerülő anyagokat,
* kezdeményezi és segíti a települési önkormányzati együttműködések, társulások kialakítását és működését,
* véleményezi a képviselő-testület hatáskörébe tartozó kinevezések betöltésére vonatkozó pályázatokat,
* közreműködik a helyi kulturális hagyományok és értékek ápolásában.

**2. Pénzügyi Bizottság:**

Az Mötv. 120. § (1) bekezdésében foglaltakon túl

* véleményezi a pénzügyi tárgyú rendelettervezeteket,
* véleményezi az önkormányzat fejlesztési és felújítási terveit,
* kezdeményezi pályázatok benyújtását,
* véleményt nyilvánít a közszolgáltatások ellátási módjának megváltoztatásáról, vállalkozói tevékenység folytatásáról.
* állást foglal a helyi adók bevezetésével, díjak módosításával kapcsolatban,
* részt vesz a gazdasági program előkészítésében,
* figyelemmel kíséri az Önkormányzat gazdálkodását és az előirányzat módosítását.